Skokverslag dui op ramp in rade | Netwerk24
Deur Dawie 20 April 2019 00:00
Die gevolg is tweërlei. Die omset van amptenare dwarsboom eerstens die bou van 'n kundige personeelkorps. Tweedens word ampte beskou as skaakstukke in 'n magspel, eerder as voertuie vir dienslewering aan die mense.
Wat verder aansienlik kommer oor plaaslike regerings wek, is dat die ANC elke dan en wan speel met die gedagte om die provinsiale regerings af te skaf.
Dawie verneem ook op goeie gesag dat 'n plan om die getal provinsies van nege tot ses te verminder vorm aanneem in die ANC.
As dit gedoen word met die politieke motief om DA-beheerde provinsies (ja, naas die Wes-Kaap is Gauteng en die Noord-Kaap in die opposisie se visier) te verminder, is die dood in die pot nie net vir die demokrasie nie, maar ook vir dienslewering op munisipale vlak.